CELEX: 62017TN0571
Language: hr
Date: 2017-08-22 00:00:00
Title: Predmet T-571/17: Tužba podnesena 22. kolovoza 2017. – UG protiv Komisije

23.10.2017   
            
            
               HR
            
            
               Službeni list Europske unije
            
            
               C 357/25
            
         Tužba podnesena 22. kolovoza 2017. – UG protiv Komisije
   (Predmet T-571/17)
   (2017/C 357/33)
   Jezik postupka: francuski
   
      Stranke
   
   
      Tužitelj: UG (zastupnici: M. Richard i P. Junqueira de Oliveira, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi odluku Europske komisije od 18. svibnja 2017. (br. R/40/17) i sve odluke koje ju podržavaju;
            
         
               —
            
            
               naloži vraćanje tužitelja na radno mjesto;
            
         
               —
            
            
               naloži Europskoj komisiji plaćanje dospjelih plaća i naknadu štete u visini od 40 000,00 eura;
            
         
               —
            
            
               poništi obustave plaće koji su nezakonito izvršene;
            
         
               —
            
            
               naloži povrat iznosa 6 818,81 eura s osnova prekomjernih obustava plaće koje su nezakonito izvršene;
            
         
               —
            
            
               naloži Europskoj komisiji snošenje svih izdataka i troškova kao i odvjetničke nagrade, koji se privremeno procjenjuju u iznosu od 10 000,00 eura.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog, koji se temelji na povredi prava na saslušanje, time što je Komisija samo prividno provela postupak koji prethodi otkazivanju.
            
         
               2.
            
            
               Drugi tužbeni razlog, koji se temelji na materijalnim pogreškama kojima je zahvaćena pobijana odluka, time što su razlozi na kojima se temelji neprecizni, nisu stvarni ni ozbiljni.
            
         
               3.
            
            
               Treći tužbeni razlog, koji se temelji na prekoračenju ovlasti, time što je Komisija otkazala tužitelju zbog njegovih funkcija u sindikatu i zato što je koristio roditeljski dopust.
            
         
               4.
            
            
               Četvrti tužbeni razlog, koji se temelji na povredama članka 42. Pravilnika o osoblju za dužnosnike, članka 5.4 revidiranog Okvirnog sporazuma o roditeljskom dopustu, kako proizlazi iz Direktive Vijeća 2010/18/EU od 8. ožujka 2010. o provedbi revidiranog Okvirnog sporazuma o roditeljskom dopustu koji su sklopili BUSINESSEUROPE, UEAPME, CEEP i ETUC te o stavljanju izvan snage Direktive 96/34/EZ (SL 2010., L 68, str. 13.) (SL, posebno izdanje na hrvatskom jeziku, poglavlje 5., svezak 3., str. 276.), članka 7. Direktive 2002/14/EZ Europskog parlamenta i Vijeća od 11. ožujka 2002. o uspostavljanju općeg okvira za obavješćivanje i savjetovanje s radnicima u Europskoj zajednici – Zajednička izjava Europskog parlamenta, Vijeća i Komisije o zastupanju radnika (SL 2002., L 80, str. 29.) (SL, posebno izdanje na hrvatskom jeziku, poglavlje 5., svezak 5., str. 182.) kao i Priloga IX. Pravilniku, koje su počinjene nepoštivanjem stegovnog postupka.
            
         
               5.
            
            
               Peti tužbeni razlog, koji se temelji na neproporcionalnosti sankcije.